สหกรณ์ฯผุดกองทุน อุ้มหนี้ครู3หมื่นล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ชุมนุมสหกรณ์ออมทรัพย์ครูไทย ตั้งเป้าหมายระดมเงิน 3 หมื่นล้าน ปล่อยกู้สางหนี้ครู คิดดอกเบี้ย 4.5% 
นายก๊ก ดอนสำราญ ประธานกรรมการ ชุมนุมสหกรณ์ออมทรัพย์ครูไทย (ชสอค.) เปิดเผยว่า ชสอค.เตรียมระดมเงินทุนด้วยการออกตั๋วสัญญาใช้วงเงิน 3 หมื่นล้านบาท ดอกเบี้ย 4.254.5% เพื่อนำมาใช้ในการปล่อยกู้เพื่อชำระทั้งระบบ โดย ชสอค.จะนำเงินไปฝากธนาคารและกู้เงินธนาคารโดยใช้เงินฝากเป็นหลักทรัพย์ค้ำประกัน อัตราดอกเบี้ย 2% และนำเงินมาปล่อยกู้ให้สมาชิกครู อัตราดอกเบี้ยไม่เกิน 4.5% ซึ่งจะมีการเปิดตัวโครงการในวันออมแห่งชาติ วันที่ 31 ต.ค.นี้
ทั้งนี้ การระดมเงิน 3 หมื่นล้านบาท ระยะเวลา 1248 เดือน แบ่งเป็น 3 กองทุน กองทุนครูไทยใจอดออม วงเงิน 1 หมื่นล้านบาท กองทุนครูไทยใจปรองดองวงเงิน 1 หมื่นล้านบาท และกองทุนครูไทยใจซื่อตรง วงเงิน 1 หมื่นล้านบาท เสนออัตราดอกเบี้ย 4.254.5% ซึ่งอัตราดอกเบี้ยอิงกับพันธบัตรรัฐบาลแต่จะสูงกว่า 0.51% เพราะการลงทุนซื้อตราสารของสหกรณ์ไม่ต้องเสียภาษีดอกเบี้ย และเชื่อว่าจะได้รับความสนใจจากนักลงทุน ประกอบกับในช่วงนี้มีเงินไหลเข้าในประเทศมาก
ขณะเดียวกันขอความร่วมมือกับกระทรวงการคลัง โดยให้กรมบัญชีกลางจ่ายเงินเดือนผ่านสหกรณ์ ซึ่งมีเงินหมุนวัน 1.4 หมื่นล้านบาท ซึ่งจะได้ดอกเบี้ย 0.51% เป็นเงินในการบริหารการจัดและจะร่วมมือกับชุมนุมสหกรณ์ออมทรัพย์แห่งประเทศไทย (ชสอ.) พัฒนาระบบไอที ซึ่งทำให้บัตรสมาชิกสหกรณ์สามารถที่จะกดเงินผ่านระบบตู้เอทีเอ็มของธนาคารพาณิชย์ได้
นายก๊กกล่าวว่า การจัดตั้งชสอค. มีเป้าหมายหลัก ต้องการที่จัดทำสวัสดิการให้กับข้าราชการครู โดยจะขอให้จัดตั้งกองทุนสมาคมฌาปนกิจสงเคราะห์ โดยเก็บเงินช่วยเหลือเพื่อนสมาชิกศพละ 1 บาท ซึ่งหากสมาชิกเสียชีวิตจะได้รับเงินช่วยเหลือ 6 แสนบาท ซึ่งการจัดตั้งกองทุนทุนดังกล่าวคล้ายกับกองทุนชพค. เนื่องจากปัจจุบันกองทุนชพค.ของครูส่วนใหญ่เป็นค้ำประกันการกู้เงินธนาคารออมสิน ซึ่งหากสมาชิกเสียชีวิตแทบจะมีเงินเหลือให้กับทายาท เพราะจะต้องถูกหักจ่ายเงินชำระหนี้เกือบทั้งหมด
สำหรับหน้าที่หลักของชสอค.นี้ไม่เน้นการระดมเงินฝากหรือบริหารเงิน เพราะมีหน้าที่ของสหกรณ์ออมทรัพย์ทำหน้านี้อยู่แล้ว แต่จะเน้นการรวมพลังที่จะแก้ไขปัญหาหนี้สินครู และมีพลังอำนาจเอกภาพในการเจรจากับหน่วยงานของรัฐ ในขณะเดียวกันจัดทำข้อตกลงร่วมระหว่างสหกรณ์สมาชิก(เอ็มโอยู) เพื่อการติดตามหนี้ กรณีสมาชิกโอนหรือย้ายสังกัด ปัจจุบันมีจำนวนสหกรณ์ออมทรัพย์หน่วยงานในสังกัดกระทรวงศึกษาธิการ 140 สหกรณ์ มีสมาชิกรวม 6 แสนคนโดยมีสหกรณ์ 59 แห่งร่วมก่อตั้ง ชสอค.มีสหกรณ์เข้ามาเป็นสมาชิก (ณ 17 ก.ย. 2553 ) จำนวน 75 สหกรณ์ คงเหลือยังไม่เป็น 65 สหกรณ์ 
นายเฉลิมพล ดุลสัมพันธ์ ประธานชุมนุมสหกรณ์ออมทรัพย์แห่งประเทศไทย (ชสอ.) กล่าวว่า ชสอ.สนับสนุนการจัดตั้งชุมนุมสหกรณ์ออมทรัพย์ครูไทยในอนาคตต้องการที่จะขยายเครือข่ายชุมนุมสหกรณ์ออมทรัพย์แต่ละประเภท เช่น ชุมนุมสหกรณ์ออมทรัพย์ตำรวจ ทหาร ฯลฯเพื่อที่จะสร้างพลังอำนาจการต่อรอง และการจัดการแก้ไขหนี้ของสมาชิกสหกรณ์ทั้งระบบ ซึ่งหากดำเนินการได้จะมีสมาชิกสหกรณ์รวม 2 ล้านคน และหากรวมกันจัดตั้งกองทุนฌาปนกิจสงเคราะห์ ซึ่งหากสมาชิกเสียชีวิตจะมีเงินช่วยเหลือ 2 ล้านบาท